
ZAPISNIK
39. sjednice Vijeća Mjesnog odbora Kupinečki Kraljevec - centar,
održane, 24. srpnja 2024. (srijeda),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 20,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 39. sjednicu Vijeća. 
Predlaže da se prije utvrđivanja dnevnog reda usvoji zapisnik 38. sjednice. 

Bez rasprave, jednoglasno (5 “za”), Vijeće prihvaća tekst zapisnika 38. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
 Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (5 “za”) usvojilo 

dnevni red
[bookmark: _Hlk523472998]. 
1. Prijedlog zaključka o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2024. (asfalterski program za 2024.) 
2. Rasprava o prijedlogu asfaltiranja dijela Kraljevečke ceste iz Programa asfaltiranja nerazvrstanih cesta I. reda za 2025.
3. Rasprava o potrebi uvrštenja ulice Tumbri II. odvojak u Plan nerazvrstanih cesta Grada Zagreba
4. Informacija o Prijedlogu izmjena i dopuna Generalnog urbanističkog plana grada Zagreba
5.  Informacija o Nacrtu prijedloga Odluke o prostorima mjesne samouprave
      6.  Obavijesti, pitanja i prijedlozi


Ad 1)  Prijedlog zaključka o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2024. (asfalterski program za 2024.) 


            Predsjednik Vijeća, Kristijan Jakolić obrazlaže potrebu donošenja dopune prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2024. (asfalterski program za 2024.) te otvara raspravu. Nakon kraće rasprave u kojoj su sudjelovali svi članovi Vijeća, predsjednik Vijeća daje Prijedlog zaključka na glasovanje.
           Vijeće je jednoglasno (5 „za“) donijelo

Z A K LJ U Č A K
o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2024.
(- asfalterski program za 2024.)


1. Vijeće Mjesnog odbora Kupinečki Kraljevec - centar raspravilo je potrebu dopune Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2024. (- asfalterski program za 2024.) KLASA: 024-08/24-003/106, URBROJ: 251-13-11-8/005-24-3 što ga je Vijeće donijelo na 34. sjednici, 11. siječnja 2024.

2. Vijeće predlaže dopunu Zaključka iz točke 1. akcijom:

    - Potočka cesta, asfaltiranje nogostupa, 500 m². 
   - Tumbri, nivelacija nagiba kolnika, asfaltiranje, od k.br. 54 do k.br. 50
 
3. Ovaj zaključak dostavlja se Gradskom uredu za mjesnu samoupravu, promet, civilnu zaštitu 
   i sigurnost na dalje postupanje te Vijeću Gradske četvrti Brezovica.

Ad 2) Rasprava o prijedlogu asfaltiranja dijela Kraljevečke ceste iz Programa asfaltiranja nerazvrstanih cesta I. reda za 2025.

Predsjednik Vijeća, Kristijan Jakolić navodi da radi lošeg stanja prometnice te nedostatka sredstava iz Plana komunalnih aktivnosti Gradske četvrti Brezovica, sanaciju kolnika Kraljevečke ceste treba tražiti iz drugih izvora financiranja, odn. iz sredstava Programa asfaltiranja nerazvrstanih cesta I. reda u 2025. uz napomenu da bi se u sklopu navedene akcije riješio problem loše izvedbe propusta.
Nakon kraće rasprave tijekom koje su se svi članovi Vijeća složili s prijedlogom predsjednika Vijeća, dogovoreno je da će Vijeće na idućoj sjednici donijeti zaključak te ga uputiti Vijeću Gradske četvrti Brezovica na dalje postupanje.

Ad 3) Rasprava o potrebi uvrštenja ulice Tumbri II. odvojak u Plan nerazvrstanih cesta Grada Zagreba

Predsjednik Vijeća izvijestio je članove Vijeća o imovinsko-pravnom problemu ulice Tumbri II. odvojak koji onemogućava održavanje ulice u kojoj se nalaze stambeni objekti. Treba ispitati je li možda u novoj katastarskoj izmjeri predviđena trasa, odn. čestica koja bi bila javno-dobro put u vlasništvu Grada Zagreba. 


Ad 4) Informacija o Prijedlogu izmjena i dopuna Generalnog urbanističkog plana grada
          Zagreba

[bookmark: _GoBack]Predsjednik Vijeća konstatira da su članovi Vijeća informirani o Prijedlogu Generalnog urbanističkog plana grada Zagreba, uz napomenu da  za Gradska četvrt Brezovica nije u obuhvatu GUP-a.

Ad 5) Informacija o Nacrtu prijedloga Odluke o prostorima mjesne samouprave

Predsjednik Vijeća konstatira da su članovi Vijeća informirani da su u tijeku aktivnosti s ciljem donošenja Odluke o prostorima mjesne samouprave.

Ad 6) Obavijesti, pitanja i prijedlozi
     
      Budući da je dnevni red iscrpljen te da se nitko više ne javlja za riječ, predsjednik zaključuje 39. sjednicu Vijeća Mjesnog odbora Kupinečki Kraljevec – centar.

        Dovršeno u 21,00 sat.

           Zapisnik izradila:
               Lidija Špišić


KLASA: 024-08/24-003/
URBROJ: 251-13-11-8/005-24-2
Kupinečki Kraljevec, 24. srpnja 2024.

                                                                                                   

                                                                                                         Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić

